**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 20.01.2024, ora 08:00 – 21.01.2024, ora 08:00**

1. ***SITUAŢIA HIDROMETEOROLOGICĂ***

**1. Situaţia şi prognoza hidrologică pe râurile interioare şi Dunăre din 21.01.2024, ora 07:00**

**Institutul Naţional de Hidrologie şi Gospodărire a Apelor** (I.N.H.G.A.) a emis în data de 20.01.2024, la ora 11:30, **Avertizarea Hidrologică nr. 8 – COD GALBEN / COD PORTOCALIU**, valabilă în intervalul *20.01.2024 ora 12:00 – 22.01.2024 ora 12:00*, vizând creşteri de debite şi niveluri ca urmare a propagării viiturilor formate anterior în amonte, cu posibile depăşiri ale **COTELOR DE APĂRARE**, pe râurile din bazinele hidrografice: *Tur, Şieu (afluent al râului Someşul Mare), Crasna, Crişul Negru, Crişul Alb, Mureş, Bârzava, Moraviţa***.**

Această **Avertizare Hidrologică** a fost transmisă de către Centrul Operativ pentru Situaţii de Urgenţă al Ministerului Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situaţii al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătăţii, Ministerul Economiei, Ministerul Agriculturii şi Dezvoltării Rurale, Comisia Naţională pentru Controlul Activităţilor Nucleare, Serviciul de Protecţie şi Pază, Serviciul de Telecomunicaţii Speciale, S.C. Hidroelectrica S.A., Agenţia Naţională de Îmbunătăţiri Funciare, precum și către Comitetele Judeţene pentru Situaţii de Urgenţă vizate, astfel:

*- ALBA, ARAD, BIHOR, BISTRIŢA NĂSĂUD, HUNEDOARA, MUREŞ, SATU MARE şi TIMIŞ – COD GALBEN;*

*- SATU MARE - COD PORTOCALIU*.

**RÂURI**

**Debitele au fost în general în scădere**, exceptând cursul superior și mijlociu al Oltulului, cursurile mijlocii și inferioare ale Someșului, Mureșului, Jiului și cursurile inferioare ale Turului, Crasnei, Barcăului, Crișurilor, Arieșului, Târnavelor, Timișului, Begăi, Bârzavei, Carașului, Nerei și Cernei unde au fost în creștere datorită propagării.

Pe râurile din bazinele hidrografice: Vedea, Argeș, Ialomița, Buzău, Rm. Sărat, Putna, Bârlad, pe afluenții Oltului inferior, pe afluenții Prutului și pe cele din Dobrogea, debitele au fost staționare.

Debitele se situează la valori în jurul și peste mediile multianuale lunare pe râurile din bazinele hidrografice: Vișeu, Iza, Tur, Someș, Barcău, Crișuri, Mureș, Bega, Timiș, Bârzava, Moravița, Caraș, Nera, Cerna, Putna, bazinul superior şi mijlociu al Bistriței şi pe cursurile superioare ale Crasnei, Jiului, Moldovei și Prutului. Pe celelalte râuri debitele se situează la valori cuprinse între 30-90% din normalele lunare, mai mici (sub 30%) pe râurile din bazinele hidrografice: Bârlad, Jijia, pe unii afluenți ai Jiului inferior, Oltului inferior și pe unele râuri din Dobrogea.

Formațiunile de gheață (gheață la maluri, pod de gheață, năboi, sloiuri) existente pe râurile din Moldova și estul Transilvaniei au fost în extindere și intensificare, și au apărut pe unele râuri aferente zonelor montane din Maramureș, iar pe cele din Oltenia și Muntenia s-au menținut fără modificări importante.

În interval s-au situat peste **COTELE DE ATENȚIE** râurile la stațiile hidrometrice: Șieu – Șintereag (200+45) – jud. BN și Lăpuș – Lapușel (350+9) – jud. MM.

Se situează peste:

- **COTELE DE INUNDAȚIE** râul Tur la stația hidrometrică Micula (310+55) – jud. SM;

- **COTELE DE ATENȚIE** râurile la stațiile hidrometrice: Tur – Călineşti Oaş (350+25)-jud. SM, Tur – Turulung (360+59), Crasna – Domănești (400 +96 ) – jud. SM, Crișul Negru – Zerind (600) – jud. AR, Crișul Alb – Vața de Jos (350+22) – jud. HD, Moravița – Moravița (250+75) – jud. TM și Bârzava – Partoș (50+97) – jud. TM.

Este în vigoare **AVERTIZAREA HIDROLOGICĂ nr. 8** din 20.01.2024.

**Debitele vor fi în general în scădere**, exceptând râurile din bazinele hidrografice: Vedea, Argeș, Ialomița, Bârlad, afluenții Oltului inferior, afluenții Prutului și pe cele din Dobrogea unde vor fi staționare, iar pe cursul mijlociu al Oltului, cursurile inferioare ale Someșului și Mureșului vor fi în creștere datorită propagării.

Formațiunile de gheață (gheață la maluri, pod de gheață, năboi, sloiuri) vor fi în extindere şi intensificare.

Se vor mai situa peste **COTELE DE ATENȚIE**, prin propagare, cursurile inferioare ale râurilor: Tur, Crişul Negru, Crişul Alb, Moravița și Bârzava.

Se menține în vigoare **AVERTIZAREA HIDROLOGICĂ nr. 8** din 20.01.2024.

**DUNĂRE**

**Debitul la intrarea în țară (secțiunea Baziaș) în intervalul 20.01.2024 – 21.01.2024 a fost în scădere, având valoarea de 7500 m3/s**, peste media multianuală a lunii ianuarie (4950 m3/s).

În aval de Porţile de Fier, debitele au fost în scădere.

**Debitul la intrarea în țară (secțiunea Baziaș) va fi în scădere (7300 m3/s).**

În aval de Porţile de Fier, debitele vor fi în scădere.

***Se situează în faza I de apărare următoarele sectoare de dig:***

- Peceneaga-Turcoaia, Măcin-Iglița-Carcaliu, Ostrov-Peceneaga, Gârliciu-Dăeni, Smârdan-23 August I, 23 August-Grindu, Ciulineț–Isaccea, Crișan, Letea, Gorgova, Sf. Gheorghe, Tudor Vladimirescu (din administrarea ANAR); Chilia Veche (din administrarea consiliilor locale) - jud. Tulcea.

***Se situează în faza a II-a de apărare următoarele sectoare de dig:***

- R3, R4 (din administrarea ANAR); Nufăru-Victoria (din administrarea consiliilor locale) - jud. Tulcea.

**2.** **Situaţia meteorologică în intervalul 20.01.2024, ora 08:00 –21.01.2024, ora 06:00**

**ÎN ŢARĂ**

Vremea s-a răcit semnificativ în toate regiunile, în sud-sud-est și în centru înregistrându-se valori diurne cu 12...17 grade mai mici decât în ziua precedentă. Aria de nebulozitate compactă ce acoperea la începutul intervalului jumătatea de sud-est a teritoriului a fost în restrângere treptată spre extremitatea de sud, cerul degajându-se în majoritatea zonelor, iar unele înnorări au fost la sfârșitul nopții în nord-nord-est. Pe parcursul zilei, a nins pe arii extinse în Oltenia (în vestul regiunii dimineața fiind și ploi izolate), în Muntenia și Dobrogea, iar în primele ore și în sudul Transilvaniei; în Moldova cu totul izolat au fost fulguieli. Vântul a suflat slab și moderat, cu intensificări locale pe crestele montane (viteze de până la 90 km/h în vestul Carpaților Meridionali) unde a fost transport de zăpadă, precum și în regiunile extracarpatice, dar numai izolat rafalele au depășit 50...55 km/h în sudul Olteniei (unde trecător a viscolit ninsoarea) și în nordul Dobrogei. Este strat de zăpadă în zona montană unde aseară la ora 20 măsura -în platformele stațiilor meteorologice- până la 113 cm în Munții Călimani și 87 cm în Munții Făgăraș, pe suprafețe relativ extinse în Muntenia (până la 19 cm), local în Moldova (până la 14 cm) și în jumătatea estică a Olteniei (până la 8 cm), pe areale restrânse în Transilvania și Maramureș (până la 8...10 cm) și în Dobrogea (până la 5 cm) și izolat în Banat și Crișana (2...4 cm). Temperaturile maxime s-au încadrat între -2 grade la Toplița, Întorsura Buzăului, Brașov și Dedulești și 5 grade la Lugoj și Boița. Noaptea vremea a devenit geroasă în zonele montane și submontane, în depresiuni și pe arii restrânse în rest, s-a format ceață pe alocuri în sudul, sud-estul și centrul țării, iar la ora 6 valorile termice erau cuprinse între -17 grade la Făgăraș și 0 grade la Pătârlagele, Rădăuți, Târgu Neamț și Cotnari.

*Observație: de ieri, de la ora 6, au fost în vigoare 5 atenționări cod galben pentru fenomene meteorologice periculoase imediate, câte 2 emise de către SRPV Constanța și CNPM pentru Muntenia și 1 de către SRPV Craiova.*

**LA BUCUREŞTI**

Vremea s-a răcit semnificativ. Cerul a fost noros pe parcursul zilei și la începutul nopții, apoi a devenit mai mult senin. A nins slab, dar continuu până în jurul amiezii, iar în platformele stațiilor meteo, la ora 20, stratul de zăpadă măsura până la 12...14 cm (fiind în diminuare prin tasare de la grosimi de până la 14...16 cm la ora 14). Vântul a fost moderat la începutul intervalului (trecător cu viteze de 30...35 km/h), apoi a suflat slab. Temperatura maximă (cu 13 grade mai scăzută decât în ziua anterioară) a fost de 0 grade la Afumați și 1 grad la Filaret și Băneasa, iar la ora 6 se înregistrau -8 grade la stația meteorologică Băneasa și -6 grade la Afumați și Filaret.

**3. Prognoza meteorologică în intervalul 21.01.2024, ora 08:00 –22.01.2024, ora 08:00**

**ÎN ŢARĂ**

Vremea va fi rece, geroasă dimineața și noaptea, local în centru, sud și est. Cerul va fi variabil la senin, temporar cu unele înnorări pe parcursul zilei în nord-estul teritoriului, unde izolat vor fi posibile ninsori slabe. Îndeosebi dimineața și noaptea, va fi nebulozitate stratiformă sau ceață cu depunere de chiciură, local în regiunile sudice și pe arii restrânse în rest. Vântul va sufla slab și moderat, cu unele intensificări ziua în Moldova, pe litoral și în Carpații de Curbură, ce vor atinge viteze la rafală în general de 35...55 km/h. Temperaturile maxime vor fi cuprinse în general între -2 și 6 grade, iar cele minime se vor situa între -13 și -2 grade, mai scăzute în depresiunile Carpaților Orientali, până în jurul a -18 grade.

**LA BUCUREŞTI**

Vremea va fi rece cu o temperatură maximă de -1...0 grade și o minimă de -9...-6 grade. Cerul va fi variabil, iar mai ales dimineața și noaptea se va semnala ceață asociată cu depunere de chiciură. Vântul va sufla slab până la moderat.

1. ***CALITATEA APELOR***

**1. Pe fluviul Dunărea**

Nu au fost semnalate evenimente deosebite.

**2. Pe râurile interioare**

***Administrația Națională Apele Române*** informează în data de 20.01.2024 că în urma fenomenelor hidrometeorologice din ultima perioadă pe cursurile de apă din arealul hidrografic Someș-Tisa au fost antrenați plutitori (atât de origine naturală cât și de origine antropică), resturi vegetale, PET-uri (râul Someș, secțiunea Satu Mare, 20.01.2024, ora 15:00: 35-40 Pet/min). Echipele de intervenție din cadrul A.N.A.R. monitorizează și acționează pentru limitarea efectelor fenomenului.

**3. Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

Nu au fost semnalate evenimente deosebite.

1. **În domeniul solului şi vegetaţiei**

Nu au fost semnalate evenimente deosebite.

1. **În domeniul supravegherii radioactivităţii mediului**

Nu au fost semnalate evenimente deosebite.

1. **În municipiul Bucureşti**

Nu au fost semnalate evenimente deosebite.

1. ***ALIMENTĂRI CU APĂ***

***Administraţia Bazinală de Apă Prut-Bârlad***

Judeţul Botoşani

Se menţine situaţia de restricţii în alimentarea cu apă pentru piscicultură la folosinţa: S.C. Pirania S.R.L. Botoşani - pepiniera piscicolă Havârna, prin reducerea debitelor la sursa r. Baseu - ac. Cal Alb corespunzător treptei a III-a de restricţii.

Judeţul Iaşi

Se menţine situaţia de restricţii în alimentarea cu apă pentru piscicultură la folosinţele:

- S.C. Noralex S.R.L. Iași, S.C. Piscicola S.R.L. Iași și S.C. CC & PES S.R.L. Iași prin reducerea debitelor la sursa r. Miletin – ac. Hălceni corespunzător treptei III de aplicare a restricțiilor;

- S.C. ACVACOM S.R.L. Iaşi prin reducerea debitelor la sursa r. Gurguiata – ac. Plopi corespunzător treptei III de aplicare a restricţiilor;

- S.C. MIHPES S.R.L. Iaşi prin reducerea debitelor la sursa r. Valea Oii – ac. Sârca corespunzător treptei III de aplicare a restricţiilor.

Se aplică situația de restricții în alimentarea cu apă la folosința:

- S.C. APAVITAL S.A. Iași prin reducerea debitelor la sursa r. Bahlui – ac. Pârcovaci corespunzător treptei III de aplicare a restricțiilor.

Judeţul Vaslui

Se menţin prevederile „Planului de restricţii şi folosire a apei în perioade deficitare”, astfel:

- treapta III - pentru S.C. AQUAVAS S.A. Vaslui – Sucursala Vaslui din acumularea Soleşti.

***Administraţia Bazinală de Apă Olt***

Judeţul Braşov

Începând cu data de 21.12.2023 Compania APA Braşov S.A. anunţă începerea diminuării preluării de apă brută din acumularea Săcele – pr. Tărlung cu 450 l/s şi începerea compensării necesarului de apă din sursa subterană de rezervă - Front captare A.N.I.F. – zona Harman Prejmer (aplicare prevederi “Plan de restricţii şi folosire a apei în periodele deficitare”). Nu s-au impus restricţii de alimentare cu apă la populaţie.

**DIRECȚIA COMUNICARE**